развеселяващи истории за Пътуване
В Холивуд настъпила криза!
Арнолд Шварценегер започнал да пътува с градския транспорт. Веднъж се качил в някакъв рейс, обаче решил да пътува гратис. По някое време се качил Силвестър Сталоун. Той, пък се бил принудил да стане контрольор. Провикнал се страховито:
- Карти и билети за проверка!
Гратисчията се захилил:
- Здрасти, Рамбо! Аз съм Терминатора, бе!
Проверяващият направил кисела физиономия:
- Господине, не се правете на палячо, а си покажете билетчето!
Арни се фламбирал:
- Айде, стига, бе, Слай! Бивши колеги сме все пак!
Другият се заинатил:
- Това няма никакво значение! Правилата важат за всички!
Изпълнителят на Конан Варварина, решил да направи нещо демонстративно!
Извадил от джоба си един метален долар. Пъхнал го в перфоратора. А после - напрегнал мускули на макс!
Чуло се страховито: ХРЯЯЯЯССС!!!
И монетата се пробила!
Силвестър Сталоун я взел. Без никакво усилие я скъсал на две! И казал:
- И друг път не ми се ослушвай, иначе - глоба!